
PROLOG

	 

	Îmi vine să țip,uite cum stă liniștit la masă cu bărbatul vieții mele.Mănâncă,bea și eu sunt obligată să surâd, să mă prefac că nu s-a întâmplat nimic.Chiar așa! Ce s-a întâmplat? 

	Iau cuțitul și am să-l înfig în inima lui păcătoasă,bun, asta în cazul că are. Cum poate să fie atât de senin? Cum poate să trăiască când are pe conștiință suflete nevinovate pe care le-a distrus? Mă simt exact cum m-am simțit în urmă cu 20 de ani, și anume, murdară! Îmi urăsc corpul care mi-a adus numai necazuri în viață,urăsc această frumusețe care mi se atribuie.

	Ce ușor este să induci o imagine,sunt perfect convinsă că acei puțini prieteni pe care îi am consideră că sunt fericită. 

	Am un bărbat care mă adoră,am un fiu pentru care în orice clipă aș muri,am un serviciu care îmi îndeplinește toate pretențiile financiare, așa că ce mi-aș putea dori mai mult de la viață? Atunci, de ce dracuʾ sunt nemulțumită? 

	Ei bine, dragii mei, adevărul e că, încă cu toate eforturile mele pentru a uita cele întâmplate, mă simt MURDARĂ!

	Într-o noapte călduroasă de vară, un monstru cu chip de om a abuzat de inocența, de încrederea și de viitorul pe care orice adolescentă încearcă să și-l imagineze.

	După acel eveniment, pentru mine a fost o noapte continuă.Am crezut că pot uita,că pot merge înainte, dar au fost doar iluzii create artificial.

	Nu pot să uit,nu pot să uit! 

	Simt o senzație caldă, în stadiul de draci pe care îi am, cuțitul pe care îl aveam în mână mi-a produs o rană superficială. 

	Și asta poate fi o soluție! Aș duce cu mine în mormânt acest secret ce macină și distruge.

	Are tupeul incredibil să vină aici, în casa noastră, bineînțeles fără să fie invitat de nimeni. 

	O, dar am uitat cel mai important amănunt să spun. Dragii mei,am onoarea și privilegiul să vă prezint persoana care stă lângă bărbatul meu ca fiind bunul meu TATĂ care în dragostea sa paternă m-a VIOLAT în noaptea când împlinisem 18 ani.Frumos cadou,nu? 

	Pic, pic, pic! Nu vă speriați, dragii mei,este doar viața care se scurge! 

	 


CAPITOLUL I

	 

	LIZ-1989

	Sunt fericită,fericită,și în fond de ce nu? Am fost aleasă președintă de clasă,iar părinții mei mi-au promis că în vară, de ziua mea, pot să organizez o petrecere unde pot invita absolut toți prietenii pe care îi am.

	Pentru prima oară în viață pot să organizez o petrecere de ziua mea, așa că sunt atât de fericită! 

	Am 17 ani și sunt frumoasă, dar mai ales deșteaptă.

	Nu sunt o încrezută, acesta este adevărul,uite, mă privesc în oglindă, iar ceea ce văd este o fată cu trăsături armonioase,păr negru abanos, ochi albaștri închiși, moșteniți de la draga mea mamă.Despre corp, am aproape 1,70 m cu toate cele bune la locul lor,dovadă fluierăturile neîncetate când ies pe stradă. La dracuʾ, și dacă mă pun într-o pânză de sac, tot îmi aud comentarii măgulitoare de la specia perversă numită bărbat.

	Sunt tânără,sexi și vreau sămă bucur de fiecare clipă a vieții mele. Nu, nu am niciun iubit,asta nu înseamnă că nu mi-ar plăcea, dar este foarte greu îndeplinirea acestui fapt din două motive.Unul ar fi că nu am întâlnit până acum niciun băiat care să mă atragă fizic, dar și moral.

	Sunt eu mai ciudată, dar mi-ar plăcea ca persoana iubită să aibă și ceva creier.Să fie frumos,blond cu ochii albaștri, să mă sărute toată ziua; mmm, ce bine sună doar ce îmi imaginez. Șiii? Liz, ești bolnavă? Mai ai un pic până la admitere și tu visezi prinți blonzi cu ochi albaștri care fac dragoste cu tine?

	Da, dragoste, nu sex! Pentru o partidă de sex am numeroși pretendenți care zi de zi mă văd în patul lor sau în WC la liceu ori unde dracuʾ le mai trec fanteziile perverse prin cap.

	Ar vrea ei să o facă cu mine, iar după aceea să afle tot orașul cât de virili sunt și că, în sfârșit, încrezuta de Liz a fost pusă cu botul pe labe.

	Prima oară a fost mai greu, după aceea vine ea singură după... Țeapă, fraierilor!

	Nu vreau să fiu un nume sau o inițială în carnetul vostru de cuceriri sexuale, așa că mai bine faceți un duș rece, dar stați la distanță de fundul meu.

	Nu vreau să fiu serviciul public al orașului unde fiecare vine și se descarcă și apoi pleacă satisfăcut. 

	Am ambiția să mă dăruiesc unui BĂRBAT adevărat, care să lupte pentru a mă cuceri! Ce spuneți de dorința unei adolescente? 

	Sunt încăpățânată în dorințele mele, cel puțin așa-mi spune tata.

	Al doilea motiv ar fi că părinții mei sunt foarte drastici în acest aspect. Întâi învață pentru a termina o facultate și apoi, când ești pe picioarele tale, o să ai tot timpul pentru băieți. Știu că îmi vor binele,ei au dus o viață amărâtă, plină de neajunsuri.

	Suntem o familie modestă, ce nu-și permite multe lucruri, de aceea voi lupta ca să îmi pot câștiga independența cât mai repede posibil.

	Tatăl meu este foarte dur în acest aspect al băieților din jurul meu, chiar mă sperie cu amenințările, dar îmi vrea binele. Orice părinte își ocrotește odrasla,nu știu, sunt un pic confuză la acest capitol.

	Apoi este și Alice,scumpa mea surioară, care e autistă. Nu,nu este bolnavă psihic,doar că ea trăiește în lumea ei,o lume în care se simte fericită. 

	Atunci când Alice mă privește cu acei ochi atât de puri și inocenți, uit de toate suferințele adolescentine.

	E atât de frumoasă și spun asta fără nici cel mai mic sentiment de invidie,este atât de gingașă, încât îți vine... nu știu, nu am cuvinte să exprim ce simt pentru Alice.

	Îmi iubesc părinții, dar pe sora mea o ador,o plac,o iubesc și numai gândul că cineva,cumva i-ar putea face rău mă face să tremur de furie. Aș ucide fără nici cea mai mică remușcare. Sunt sigură! Mă dor obrajii, mă doare spatele,am buza spartă, m-a bătut ca pe ultimul criminal! Dar tot nu pot înțelege de ce dracuʾ m-a bătut. 

	—Curvo, zdreanțo! Eu te-am făcut, eu te omor! 

	Pe lângă durerea fizică, cel mai mult mă doare neîncrederea arătată, mă doare sufletul de nepăsarea mamei, mai ales când el lovea cu atâta ură. 

	Singura care a reacționat inconștient a fost Alice, care a început să plângă, să țipe când mi-a văzut fața plină de sânge. 

	Cred, nu,sunt sigură că fără reacția lui Alice m-ar fi omorât, la propriu, în bătaie. 

	Și de ce această lecție? 

	Pentru că am fost văzută pe stradă de nu știu ce cretin,prieten de-ai lui: hei, scumpa ta fiică era cu unul la terasă! 

	Efectul fizic și mai ales mintalal acestei scurte informații îl simt acum cu vârf și îndesat și nu pot să mă abțin atât cât mă duce creierul ăsta al meu, de unde dracuʾ această reacție animalică a scumpului meu tată?

	Și înainte mă binecuvânta cu câte o palmă părintească destul de dură, dar acum parcă era un combatant pugilistic, iar eu jucam rolul sacului de antrenament.

	Am 17 ani, niciodată nu am intrat într-o discotecă, nu am avut o relație sentimentală cu un băiat, nu am întârziat acasă, învăț foarte bine,o ajut pe mama în treburile gospodărești, atunci ce mama dracului vrea de la mine? 

	Odată am încercat și eu să mă relaxez la o terasă și am acceptat invitația acelui băiat, un prieten, nu iubit, ca să clarificăm lucrurile, iar el mă bate cu pumnii și cu acea blestemată curea din piele. Bizară și neacceptabilă purtarea tatei,nu se face educație cu bâta, bine, în acest caz au fost pumnii și cureaua.

	Această reacție mi s-a părut mai degrabă una de gelozie,da, ați citit bine, de gelozia unui iubit sau soț, nu de un părinte responsabil. Uf, ce dracuʾ spun? 

	Cum poate un părinte să fie gelos,cred că m-au afectat mai mult pumnii încasați în cap, oho, au fost destui în această zonă. 

	Poate a avut o zi mai proastă la muncă, poate a consumat ceva combustibil înainte. 

	Poate, poate, poate! 

	Aud un zgomot de pași pe hol,s-au oprit în dreptul ușii mele,sper să nu fie el, pentru o nouă corecție educativă. Mă strâng instinctiv în pat, îmi este frică, teribil de frică. 

	Ah, răsuflu ușurată, e Alice care în dragostea sa a venit să vadă cum mă simt. Mă atinge, mă sărută, acum eu sunt cea neajutorată. 

	—Mănânci ceva? În aceste momente nu îmi arde mie de mâncare, vreau doar să stea cu mine, să simt că există cineva care mă iubește necondiționat. 

	Te rog să mă ierți, mama, știu că mă iubești, faci sacrificii ca noi să avem cel puțin strictul necesar pe masă, dar ești o femeie slabă care niciodată nu a ieșit din cuvântul bărbatului. Îți este frică de el și azi am văzut, dar mai ales am simțit că ai de ce, totuși, nu pot să nu întreb: mama, de ce i-ai permis să mă lovească? 

	Zilele au trecut, rănile fizice s-au ameliorat, dar cele din suflet, nu! 

	Și cum ar putea să treacă? Îmi tot amintesc acea privire dementă, tulbure, a celui care nu pot să îi mai spun tată! 

	Mama tot a încercat să îmi explice că a fost beat, că nu a judecat și s-a lăsat dus de nervi,scuze,scuze,scuze! 

	—Și tu ai partea ta de vină, știi cum sunt băieții din ziua de azi,la început o cola la terasă, după aceea te invită să ascultați muzică la el acasă când nu sunt părinții, uite așa te pomenești cu burta la gură și atunci ce ai să faci? 

	O să regreți toată viața, poate că a exagerat, dar îți vrea numai binele,ai să vezi că într-o zi o să ne mulțumești pentru educația pe care ai primit-o.

	Mama! Mama! Mă auzi? Nu vreau să trăiesc o viață așa cum trăiești tu cu el,vreau să fiu respectată și iubită cu adevărat. 

	Nu am nevoie de iubire „pugilistică”, iar treaba cu băieții o înțeleg foarte bine, pentru că am destulă minte să „citesc” intențiile lor.Va fi foarte greu să trec peste acest episod bahic, pentru că nu pot uita! Ai văzut privirea lui Alice când se apropie de ea? Îi este frică, la fel și mie,cred că nu vor mai fi aceleași timpuri când eram fetele lui. Îmi vine greu să recunosc, dar acea privire,acel comportament inuman îl au doar oamenii geloși, da, mama, oamenii geloși! 

	Azi este ziua mea și sunt, uf, nici nu știu cum sunt,pe de o parte sunt bucuroasă că voi avea propria petrecere, dar pe de altă parte cu tot ce s-a întâmplat în ultimele luni nu prea am motive de bucurie.

	Încep chiar să mă gândesc serios la posibilitatea după împlinirea celor 18 ani,aoleu, ce aiurită sunt,azi împlinesc 18 ani,deci de mâine, când oficial sunt majoră, să-mi caut un alt loc unde pot trăi. 

	Da, s-a auzit bine,vreau să plec din locuința părintească, să trăiesc singură fără obligația de a-l vedea zi de zi.

	Ideal ar fi s-o iau cu mine și pe Alice, dar e minoră și nu cred că părinții mei ar fi de acord cu asta. Și acum, cireașa de pe tort! 

	El a pierdut locul de muncă, spune că s-au făcut restructurări, bla, bla,bla.

	Sunt sigură că l-au dat afară din alte motive mult mai prozaice. 

	A început să bea,nu este vorba, că și înainte le avea cu păhărelul, dar în ultimul timp nu se mai oprește. 

	Zi de zi este cu băutura în nas. Îmi este frică pentru toți cei care locuiesc cu el, violența ce o manifestă când este beat,a spus deja în nenumărate rânduri că îmi pregătește un cadou special de ziua mea,la ce dracuʾ să mă aștept nu știu, dar am o presimțire ce nu îmi miroase bine.

	Dar cum nu le aveam destul pe cele de acasă, am avut și probleme la liceu,exact ce îmi lipsea! 

	 


CAPITOLUL II

	 

	La mine în clasă este un dobitoc,bine, ei sunt mai mulți, chiar foarte mulți, dar acesta îi întrece pe toți. 

	Bun, cum vă spuneam, acest dobitoc se crede Adonis,tipul macho ce se iubește doar pe el,sunt multe gâsculițe înnebunite după „șarmul” lui. Sunt puține care rezistă masculinității lui, probabil lesbienele și ciudatele cum sunt eu.Bine, un pachet de mușchi fără creier a făcut o adevărată obsesie pentru mine,nu poate înțelege în creierul lui micuț, micuț de ce dracuʾ nu mă culc cu el. Nu știu, de câte ori simt hoitul lui prin apropiere devin irascibilă, este o situație ce nu o pot controla și basta.Nu pierde niciodată ocazia dea mă enerva cu aluziile sale inteligente-sexuale. Și uite așa i-a venit buna idee să-mi pună mâna pe sâni, normal că nu am putut să mă abțin și i-am trosnit o palmă. 

	A, să nu uit, în clipa când acest specimen abuza de sânii mei, mulți cretini din clasă au început să grohăie ca niște porci veritabili ce sunt,ce mai, era gluma țâțoasă a secolului.

	Hop, odată cu pălmuța ce am direcționat-o pe fața dobitocului, au rămas toți, inclusiv gâștele clasei, fără cuvinte.

	Probabil nu credeau că Mister Popularitate kilogram mușchi la pachet este umilit de o ciudată, așa cum sunt eu categorisită. Ce fețe au pus!

	Merită această palmă pentru toate necazurile pe care mi le-a făcut în trecut cu obsesia sa perversă.

	 

	 Bun, și el a rămas cu aer în gură după primirea palmei, dar a fost doar un moment acest cadru, pentru că imediat a intrat în funcțiune animalul din el și m-a prins cu atâta putere de mână că mi-au dat lacrimile așa, la comandă automată. 

	Și atunci, în acel moment, de răscruce în viața mea fără glumă, am auzit o voce liniștită, dar puternică în același timp:

	—Las-o în pace! Uau ce scurt și concis, dar problema pentru mine era că posesorul acestei voci era cineva ce nici în cele mai fanteziste gânduri ale mele nu putea să mă protejeze, mai ales în fața acelei brute. 

	—Am spus să o lași în pace! Nu vezi cât de cretin ești? 

	Cu toate că mă durea mâna de la menghina dobitocului,, nu-mi venea să cred, o persoană întreagă la minte îi poate vorbi așa, era sinucidere curată. 

	Deci să revenim, prințul meu protector era Robert, băiatul, cum să vă spun,cel mai mic de statură din clasă. 

	Era, cum să spun, tipicul coleg ce poate să petreacă ani buni cu tine în clasă, iar tu habar să n-ai. Un timp, serios vorbind, am crezut că este mut,dar nu era cazul.

	Oricum, cu mine, strictul necesar, „ce faci, cum ești”, și cam atât. Era politicos,educat, dar teribil de nesociabil.Ha, cine vorbește, parcă eu eram regina comunicării, dar oricum. Și acum își semna condamnarea la moarte prin agresiune fizică totală! Gest frumos, dar inutil! 

	—Oho, cine vorbește? Mutul vorbește, dar nu pentru mult timp. Au început să râdă toți dobitocii masculini și feminini ai clasei.

	Stăpânul mușchi la kilogram făcuse un spirit de glumă! 

	Nu știu, dar începuse să îmi fie teribil de frică pentru bietul băiat! Nu voiam să îl am pe conștiință!

	—Dacă ești atât de bărbat, de ce nu-i dai drumul domnișoarei și vino să-mi aplici lecția de bărbat! Doar faptul că sunt obligat zi de zi să respir același aer cu tine este o mare onoare ce-ți fac! 

	Mi-a dat drumul la mână, dar acum situația devenise periculoasă, stăteau față în față matahala de 1,90 m și 100 de kile toți mușchi bine presați la sală și băiatul de 1,65 m mult spus, care cred că și eu l-aș învinge. 

	Da, David și Goliat varianta autohtonă. 

	Nici nu am văzut când a plecat cu viteză supersonică pumnul matahalei, uf, sunt sigură că ar dărâma un perete al clasei,am închis ochii din instinct, nu voiam să văd fața băiatului după acest proiectil,brusc am auzit o bufnitură, gata, s-a dus bietul Robert.Mort necopt este doar vina mea,ce dracuʾ, nu puteam să mă abțin, trebuia să provoc animalul! 

	Liniște deplină, mă așteptam să aud hohotele lichelelor de pe lângă mine, liniște, deschid ochii așa cu încetișorul și rămân blocată, blocată și ce mai blocată! Robert era în continuare viu,era în același loc unde îl lăsasem în vizualizarea mea,dar, surpriză, Înălțimea Sa Dobitocul era pe jos zvârcolindu-se de durere! Ai, ce spun, nu îmi venea să cred, dar una dintre puținele prietene pe care le aveam în clasă îmi șoptea cum Robert îi administrase o figură de arte marțiale, a profitat de forța brută a matahalei și practic printr-un stâng de umăr aruncase peste cap cele 100 kg de prostie umană acolo jos, pe linoleumul rupt al clasei. Și totul, fără nici cel mai puțin efort! Un adevărat maestru! Să nu rămâi ca la dentist?M-am apropiat de el,i-am mulțumit, mai bine spus am gângurit ceva, eram emoționată!

	Pe lângă mulțumiri, am crezut că este corect să îl avertizez că poate avea serioase probleme de-acum încolo. A ridicat din umeri ca și cum asta este,ce pot să fac acum? Așa a vrut Universul să se întâmple, cine suntem noi să ne împotrivim?

	Divaghez, dar, fetelor, pot să spun că gestul lui cavaleresc m-a impresionat enorm,bine, nu era tipul blond,puternic și cu ochi albaștri visați, dar era un băiat plăcut și cu multe posibilități, zic eu. L-am invitat la ziua mea și, spre bucuria mea, a acceptat, așa că măcar un invitat aveam asigurat.

	Le-am povestit alor mei incidentul din clasă și normal că scumpul meu tată nu a pierdut ocazia pentru o lecție de morală: „Tu provoci cu îmbrăcămintea ta,cu gesturile tale,trebuie că l-ai provocat pe bietul băiat”, se referea cu„bietul băiat” la matahala care o agresase pe fiica lui! 

	Bine, la ce puteam să mă aștept de la o persoană care ea însăși era un abuzator fizic al propriei familii.A trecut și ziua mea, și cel mai important fapt este că, în sfârșit, sunt majoră! Majoră, dragii mei, în sfârșit, legal sunt liberă să iau decizii pentru viitorul meu. Am invitat întreaga clasă, dar a venit doar Robert. Vă închipuiți, din 20 de persoane invitate a venit doar una, probabil incidentul cu regele steroizilor și-a spus cuvântul. Oricum, sincer, nu-mi pasă, important este că a venit unica persoană care mă interesa.

	A venit cu flori atât pentru mine, cât și pentru mama și Alice. Bineînțeles că tata se aștepta ca salvatorul „scumpei sale fiice” să fie ceva grandios,pe puțin Dolph Lundgren, așa mulți mușchi și nema creier.Dar la masă s-a întâmplat o fază care chiar l-a pus jos,jos de tot pe scara umană. 

	Citez: „Măi băiatule, de băut nu bei,de fumat nu fumezi, atunci la ce dracuʾ mai trăiești? Sper că îți plac femeile, pentru că dacă nici astea nu-ți plac, mai bine te duci frumos și-ți pui ștreangul de gât!”. Înălțătoare cuvinte de la un om matur! 

	—Ce vă uitați așa la mine? Poate este un sfânt deghizat ce a venit să ne îndrume pe calea cea bună, Sfântule, cu mine nu-ți merge, îmi place să beau, fumez ! 

	M-am simțit oribil,scuza că era deja beat nu mai înșela pe nimeni.

	—Nu sunt aici pentru a da lecții la nimeni,fiecare trăiește cum îl duce capul, dar nu îmi plac persoanele ce-și manifestă superioritatea prin pumni asupra femeilor, îmi dau greață asemenea persoane, indiferent de statutul lor în societate. 

	Bang, punct ochit, punct lovit, cu toate că era sub aburii alcoolului, știu c-a simțit aceste cuvinte până în străfundul ființei sale. 

	De altfel, după acestă corecție, practic, petrecerea s-a terminat,Robert își câștigase un „prieten” nou! 

	Oricum am simțit din privirile sale că dorea să știe ce este între mine și Robert, până unde merge relația noastră. Hei, dragul meu tată, nici eu nu știu acum, dar sincer mi-ar plăcea această relație să evolueze, chiar mi-ar plăcea. 

	Nu v-am spus că, până la incidentul paternal,am pus muzică, am dansat,eu am dansat cu toți, inclusiv cu el.

	Mirosea îngrozitor a țuică, nici măcar de ziua mea nu a putut să se abțină, ar fi fost cel mai frumos cadou pe careputea sămi-l ofere, dar asta este,unde nu-i cap, vai de picioare.

	Eeee, când a venit timpul să dansez cu Robert, fetelor, m-am simțit atât de... cum să spun... protejată. Da, acesta este cuvântul și de această senzație am eu nevoie acum, să fiu protejată în fața tuturor pericolelor pe carele poate avea o fată adolescentă. Sunt mai înaltă decât el, în plus, am purtat pantofi cu toc înalt, nu-mi pasă, acest aspect important era altceva, mă simțeam bine în brațele acestui băiat. 

	În timpul dansului, l-am întrebat de unde această capacitate de autoapărare, mi-a spus că practică de mult artele marțiale. 

	Asta explică atitudinea rece, controlată, în fața agresiunii brute. Practic, era un expert ce profita la maximum de punctele slabe ale adversarului.

	Dobitocul steroid nu a avut nicio șansă în fața centurii negre ce mă ținea atât de tandru în brațe. Este total schimbat când vorbește de beneficiile artelor marțiale, vorbește mai mult acum în cele câteva minute de dans decât l-am auzit în clasă de-a lungul timpului. Păi dacă lui îi place așa mult și asta îl face să vorbească, să se deschidă față de mine,gata, fetelor, sunt fan arte marțiale. 

	—Vezi tu, Liz, artele marțiale nu sunt un sport unde trebuie să te perfecționezi pentru turnee, acolo unde principalul obiectiv este competiția, sunt mult mai mult: artele marțiale sunt un mod de viață curat,disciplinat și, mai ales, nonviolent.

	Pentru asta te antrenezi 24 de ore din 24, 365 de zile pe an.

	Dacă tu aprofundezi acest concept, răsplata e maximă, te face puternic în totalitate,controlezi situația și poți să iei măsuri ce te pot scăpa de probleme.

	Pentru mine, artele marțiale înseamnă un univers misterios, unde învăț tot timpul vieții mele. Mă fac să fiu pregătit a înfrunta această lume agresivă în care trăim! 

	Doamne, ce bine mă simt să ascult un astfel de om,cu astfel de principii,cu astfel de suflet. L-aș asculta toată viața, nu știu, fetelor, cum să spun,totul se întâmplă atât de rapid, dar cred, nu, nu cred,sunt sigură că el este ALESUL, ALESUL MEU! 

	Am crezut că sunt nebună, atunci când mă gândeam că tatăl meu mă privește cu alți ochi decât cei paternali,am crezut că sunt doar închipuiri ale mele, dar nu, asta e adevărat și Robert a confirmat acest aspect înfricoșător. 

	Mi-a spus că în timp ce dansam, privirea tatălui meu era fixată exact pe fundul meu. Bineînțeles că l-a surprins acest aspect,pe cine nu ar fi surprins acest fapt! 

	—Te rog, Liz, să ai grijă de tine și la cea mai mică bănuială de ceva, înțelegi ce vreau să spun, mă suni, indiferent de oră, de moment,de situație, ai înțeles? 

	Uf, în ce condiții îmi duc viața! Nu îmi ajungeau toți perverșii de pe stradă sau de la liceu,acum trebuia să mă păzesc și în casă, acolo unde gândești că ești în cea mai mare siguranță!

	În fine, am luat decizia ca de mâine să încep să îmi caut de lucru,doar așa pot să părăsesc această casă. O să-mi fie dor de mama și mai ales de Alice, dar nu am altă soluție la îndemână. Eu și Robert am stabilit să ne întâlnim mâine seară, uf, ce mult timp până atunci, și acum vineeee... 

	La plecare, fetelor, ne-am sărutat, hooo că nu a fost acel sărut lung, pătimaș, a fost doar o atingere a buzelor, dar care pentru mine cel puțin a fost...Nu, nu, asta nu pot să descriu,sunt îndrăgostită atât de repede,nu pot să cred! 

	Trebuie totuși să fim precauți, avem mulți „prieteni”, atât eu, cât și Robert. El dorește să aibă o carieră în domeniul antrenării copiilor în arte marțiale, visul lui este să deschidă un dojo aici în oraș, dar asta necesită destul de mulți bani. 

	Oricum, o să fiu lângă el pentru a-și îndeplini acest vis, atât timp cât visurile sunt gratuite pot să sper să visez, să visez.

	De la un timp, tatăl meu și-a făcut un nou prieten,un prieten de pahar, bineînțeles, cum altfel? Mie sincer nu-mi place acest om, stă la etajul 3 pe aceeași scară cu noi,este divorțat, o bătea groaznic pe biata femeie, bine a făcut că l-a părăsit atât timp cât mai era în viață. Nu are copii,nu are serviciu, un parazit care habar nu am din ce trăiește, mai ales după despărțirea de nevastă, dar, atenție, mereu, mereu are bani de băutură. 

	Eu îl cunoșteam și înainte ca vecin, dar când a intrat prima oară în casa noastră mi-a sărutat mâna: „Ce domnișoară frumoasă avem aici!”.Brrr, mi-a lăsat o scârbă senzația buzelor, parcă erau o meduză. Același tratament l-a avut și cu Alice și nu știu cum am simțit o senzație de potențial pericol cu acest om,pentru amândouă! În clipa asta, când sunt în pat și încerc să analizez tot ce s-a întâmplat azi,da, fetelor, doar o dat

